Mio min Mio (film)

Mio min Mio er en svensk-norsk-russisk filmatisering av Astrid Lindgrens barnebok med samme navn.

Handling 
Niåringen Bosse – Bo Wilhelm Olsson – bor i Stockholm. Moren hans døde da han ble født, og han har vokst opp som fosterbarn hos tante Edla og onkel Sixten. De er sure og tverre, og blir ofte sinte på ham. Han drømmer om at hans ukjente far en dag skal dukke opp og ta ham til seg. Bosses eneste venn heter Benke.

En kveld lurer Bosse seg ut i parken. Der finner han en ånd i en flaske, som forteller at han har fått i oppdrag fra kongen av «Landet i det Fjerne» å hente en gutt som heter Bo Wilhelm Olsson. Bosse blir med ånden til «Landet i det Fjerne», og der oppdager han at landets konge er hans egen far. Det viser seg også at Bosses egentlige navn er Mio, og at alle i kongeriket har ventet på at Mio skal komme til dem. Mio får mange nye venner, og en bestevenn som heter Jum-Jum, men som minner veldig om Benke.

Mio får også en kritthvit hest som heter Miramis. Mio og Jum-Jum tilbringer hver eneste dag på ridetur. Men det finnes mørke skygger også i «Landet i det Fjerne»; den onde ridderen Kato, som er herre over «Landet Utenfor», røver små barn og forvandler dem til fugler. Mio blir veldig redd for Kato, men etter hvert får han høre at han er den eneste som er i stand til å nedkjempe den onde ridderen.

Skuespillere 
 Nicholas Pickard (svensk stemme: Pontus Lantz) – Mio/Bosse
 Christian Bale (svensk stemme: Max Winerdahl) – Jum-Jum/Benke
 Christopher Lee (svensk stemme: Tor Isedal) – Kato
 Timothy Bottoms (svensk stemme: Tomas Bolme) – kongen
 Susannah York (svensk stemme: Helena Brodin) – veversken
 Sverre Anker Ousdal (svensk stemme: John Harryson) – sverd-smed
 Igor Yasulovich (svensk stemme: Per Sjöstrand) – Eno
 Linn Stokke (svensk stemme: Lena Endre) – fru Lundin
 Stig Engström (svensk stemme: Ulf Håkan Jansson) – Benkes far
 Geoffrey Staines (svensk stemme: Hans Strååt) – den magiske ånden
 Gunilla Nyroos – tante Edna
 Lyobov Germanova – Jum-Jums mor
 Andrei Petrov – Jiri
 Andrei Sergeyev – Nonno
 Anna Foght – Millimani

Referanser

Kilder
 Filmen i Norge: norske kinofilmer gjennom 100 år. Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige filmanmeldelser.

Eksterne lenker 
 

Norske barnefilmer
Svenske barnefilmer
Sovjetiske filmer
Filmer fra 1987
Filmer basert på verk av Astrid Lindgren